OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1	

Číslo: 2 Pv 33/17/2201-3	Dunajská Streda 27.02.2017 
EEČ: 2-16-51-2017
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1, odsek 3 písmeno c Trestného zákona
Rozhodol: 	prokurátorka Okresnej prokuratúry Dunajská Streda 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1, odsek 3 písmeno c Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
v období od októbra 2016 do 15. januára 2017  v mieste svojho trvalého bydliska v XXXXX, ako aj v mieste pobytu oprávnenej XXXXX, bytom XXXXX, XXXXX, zanedbával plnenie vyživovacej povinnosti voči svojej dcére, mal. XXXXX, hoci z ustanovenia § 62 a nasl. Zákona č. 36/2005 Z.z. o rodine v znení neskorších predpisov  mu vyplývala povinnosť prispievať na jej výživu, ako aj z rozsudku Okresného súdu v Dunajskej Strede pod číslom konania 9C/17/06-24 zo dňa 23.03.2006, ktorý nadobudol právoplatnosť dňa 28.03.2006, ktorým bola maloletá zverená do osobnej starostlivosti matky a otec bol zaviazaný prispievať na výživu svojej dcéry sumou 2000 Sk (66,38 eur) mesačne vždy do 15. teho dňa mesiaca vopred k rukám matky, napriek tomu si svoju vyživovaciu povinnosť neplnil, na výžive a výchove svojej dcéry sa nepodieľal, hoci bol v predchádzajúcich dvadsiatich štyroch mesiacoch z výkonu trestu odňatia slobody uloženého za prečin zanedbania povinnej výživy rozsudkom pod číslom konania 4T/16/2014 zo dňa 14.05.2014 právoplatným dňa 14.05.2014 podmienečne prepustený dňom 30.12.2015, čím mu za horeuvedené obdobie z titulu výživného vznikla podlžnosť vo výške 265,52 eur k rukám oprávnenej matky XXXXX, XXXXX, XXXXX

pretože trestnosť činu zanikla a trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu.

Odôvodnenie:
Vyšetrovateľ Okresného riaditeľstva PZ v Dunajskej Strede (ďalej len „vyšetrovateľ  PZ“) uznesením pod č.: ČVS:ORP-820/1-VYS-DS-2016 zo dňa 17.01.2017 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie obvinenému XXXXX, nar. XXXXX v XXXXX pre prečin zanedbania povinnej výživy podľa § 207 ods. 1, ods. 3 písm. c) Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

Dôkazmi zadováženými v priebehu prípravného konania bolo preukázané spáchanie skutku, a to výpoveďou oprávnenej XXXXX, listinnými dôkazmi, ako aj samotným priznaním obvineného. 

	V priebehu vyšetrovania z výsluchu oprávnenej XXXXX vyplynulo, že obvinený v sledovanom období si neplnil svoju vyživovaciu povinnosť voči svojej maloletej dcére XXXXX a to napriek tomu, že ju mal uloženú rozsudkom Okresného súdu v Dunajskej Strede pod číslom konania 9C/17/06-24 zo dňa 23.03.2006, ktorý nadobudol právoplatnosť dňa 28.03.2006. Uvedeným rozsudkom mu bola určená povinnosť platiť výživné na maloletú dcéru sumou vo výške 2000 Sk (66,38 eur)  mesačne, ktoré bol povinný zasielať k rukám oprávnenej matky vždy do 15. dňa toho ktorého mesiaca. Neplatením vyživovacej povinnosti mu za horeuvedené obdobie z titulu výživného vznikla podlžnosť vo výške 265,52- eur. Dňa 07.02.2017 pri preštudovaní vyšetrovacieho spisu  oprávnená XXXXX uviedla, že obvinený  svoju podlžnosť na výživnom vo výške 265,52 eur splátkami zo dňa 21.12.2016 vo výške 66,38 eur, dňa 23.01.2017 vo výške 66,38 a dňa 04.02.2017 2x vo výške 66,38 eur v plnom rozsahu vyrovnal.   
 
Ďalej uviedla, že z toho dôvodu nemá obvinený na výživnom žiaden dlh. 

Obvinený XXXXX vo svojej výpovedi uviedol, že si je vedomý svojej vyživovacej povinnosti a vie, že na základe rozsudku Okresného súdu v Dunajskej Strede pod číslom konania 9C/17/06-24 zo dňa 23.03.2006, ktorý nadobudol právoplatnosť dňa 28.03.2006 je povinný prispievať na výživu svojej dcéry sumou 2000 Sk (66,38 eur) k rukám oprávnenej matky XXXXX. Obvinený zároveň uviedol, že svoj dlh na výživnom v celom rozsahu vyrovnal. Vyšetrovateľovi PZ zároveň predložil potvrdenia o zaplatení dlžného výživného. 

Z predložených  písomných podkladov (fotokópie poštových poukazov) vo vyšetrovacom spise je zrejmé, že obvinený svoj dlh na výživnom za preverované obdobie  splátkami zo dňa 21.12.2016 vo výške 66,38 eur, dňa 23.01.2017 vo výške 66,38 a dňa 04.02.2017 2x vo výške 66,38 eur v plnom rozsahu vyrovnal.   
  
	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu.

S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok. 

JUDr. Tímea Drdanková 
prokurátorka